L’alcalde de Burjassot remet al President de la Generalitat una postal al dia recordant-li allò que li deu a Burjassot
2025-07-24

L’alcalde de Burjassot, Rafa García, li ha remès aquest matí al President de la Generalitat, Alberto Fabra, una postal amb les reclamacions que té pendents amb Burjassot. L’alcalde, a causa que el President ha declinat rebre’l personalment en diverses ocasions i davant la impossibilitat de dir-li-ho de viva veu, ha decidit recordar-li cadascun dels assumptes que la Generalitat té pendents amb Burjassot, via postal.

Per a l’alcalde de Burjassot “els nostres ciutadans són igual que la resta de ciutadans de la Comunitat Valenciana, però a nosaltres no ens volen escoltar, no ens atenen al Palau de la Generalitat. A veure si d’aquesta forma, dia a dia, almenys, podem recordar-li al President Fabra les seues obligacions amb aquesta ciutat i amb els seus habitants, amb tots ells. Són assumptes de vital importància, però que sembla ser que no importen al nostre President i com que no ens vol rebre, aquesta és l’única manera que trobem perquè almenys, llija els assumptes que té pendents amb tots nosaltres”.

Els projectes pendents que seran remesos mitjançant postals de correus són el soterrament del ferrocarril al seu pas per Burjassot, la finalització del pas a nivell soterrat de la línia 1 de metro al seu pas pel carrer València, la rehabilitació del Col·legi Sant Joan de Ribera, la cessió del Centre Social Ausiàs March, el col·lector del barri de Lauri Volpi, les modificacions en la passarel·la de la CV-35 que uneix les dues zones de Burjassot que divideix aquesta via de circulació i l’ambulància per al nostre municipi, que ha sigut reclamada en nombroses ocasions.